ארי דוידוביץ׳

במאי ומפיק. בין סרטיו כבמאי: ״**תרצה אתר: ציפור בחדר**״, סיפורה של המשוררת והפזמונאית, "**מחכים לגודיק**", על מלך התיאטרון והבידור הישראלי גיורא גודיק, ו"**אלוף העולם שלי**", על מסעו של אלוף האיגרוף הישראלי. בין סרטיו כמפיק: ״**כל הבקרים השמחים**״ ו״**חלומות של דובים**״. ארי יזם את פרוייקט "**דוקו-צ'אלנג' ישראל**" ושימש בו מפיק ומנהל אמנותי במשך 6 שנים; הקים את פרוייקט הניו מדיה **״יוצרים ברשת״** ושימש כעורכו הראשי; הפיק וערך שורה של סמינרים וסדנאות בינלאומיות בתחומי יצירה קולנועית, טלוויזיה וניו מדיה (בין השאר: רוברט מקי, איוואנה צ׳בק ו״דוקו-דוקטור״). מוסמך בתקשורת המונים מטעם האוניברסיטה העברית, בוגר החוגים לפסיכולוגיה ולימודים כלליים במדעי הרוח באוניברסיטת חיפה.

**״אני מאמין״**

אחרי יותר מעשור שבו שיתפתי פעולה עם הפורום ועשיתי למען היוצרים והיצירה במסגרת מגוון פרוייקטים שיזמתי וקידמתי, השנה הייתי רוצה למסד את היחסים ולהיבחר להנהלה. אני בהחלט מודאג מעתיד היצירה המקורית בישראל, ומעוניין להצטרף למאבק על מקומה בקרב מקבלי ההחלטות ברשויות השונות, בגופי השידור וגם בקרב על הצופים והשפעה על עולמם התרבותי. מעבר לצוק העיתים, הייתי רוצה לקדם במסגרת הפורום עיסוק בתכני תרבות ואמנות, סיוע והכוונה ליוצרי דוקו בראשית דרכם והפצת תכנים לקהלים חדשים ומגוונים.